

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKA NAČELNICA**

**KLASA: 112-02/17-01/1**

**URBROJ: 2198/31-01-17-3**

**Gračac, 6. veljače 2017. godine**

 **OBAVIJESTI PO RASPISANOM NATJEČAJU ZA PRIJAM**

**U JEDINSTVENI UPRAVNI ODJEL OPĆINE GRAČAC**

*(Svi izrazi koji se u ovim obavijestima koriste za osobe u muškom rodu*

 *su neutralni i odnose se na osobe muškog i ženskog spola.)*

Radno mjesto:

**Pročelnik Jedinstvenog upravnog odjela Općine Gračac,**

Natječaj je objavljen 3. veljače 2017. godine u „Narodnim novinama“ broj 10/17. Rok prijave je 8 (osam) dana od dana objave u „Narodnim novinama“.

Naziv radnog mjesta:

- pročelnik Jedinstvenog upravnog odjela Općine Gračac,

kategorija: I, potkategorija: glavni rukovoditelj, rang: 1, radno mjesto broj 1. iz Pravilnika o unutarnjem redu Jedinstvenog upravnog odjela Općine Gračac

1 izvršitelj/izvršiteljica, na neodređeno vrijeme,

uz obvezni probni rad u trajanju od 3 mjeseca.

**OPIS POSLOVA RADNOG MJESTA**

**(i približan postotak radnog vremena za obavljanje pojedinih poslova):**

- rukovodi Jedinstvenim upravnim odjelom: 10%

- osigurava transparentan i učinkovit rad Odjela: 5%

- organizira, brine o izvršavanju i nadzire obavljanje

 poslova Odjela te daje upute za rad: 10%

- odlučuje o prijmu u službu, rasporedu na radno mjesto te

 o drugim pravima i obvezama službenika i namještenika,

 kao i o prestanku službe: 5%

- donosi zakonom propisane akte vezane uz obnašanje

 dužnosti dužnosnika Općine Gračac 1%

- poduzima mjere za osiguranje učinkovitosti u radu,

 brine o stručnom osposobljavanju i

 usavršavanju djelatnika i o urednom i pravilnom

 korištenju imovine i sredstava za rad: 14%

- poduzima mjere za utvrđivanje odgovornosti za povrede

 službene dužnosti: 1%

- osigurava suradnju Odjela s izvršnim i predstavničkim

 tijelom te drugim tijelima, ustanovama i pravnim osobama

 Općine Gračac, tijelima državne uprave i lokalne i

 područne (regionalne) samouprave, kao i drugim

 institucijama: 14%

- upoznaje načelnika i zaposlenike s donošenjem, promjenom

 i primjenom zakona i ostalih propisa: 10%

- priprema i izrađuje nacrte najsloženijih normativnih

 akata: 20%

- izrađuje program rada Odjela te podnosi izvješća: 5%

- obavljanje i drugih stručnih poslova po potrebi i po

 nalogu načelnika: 5%

**PODACI O PLAĆI :**

Plaća u Jedinstvenom upravnom odjelu Općine Gračac propisana je Odlukom o plaćama, («Službeni glasnik Zadarske županije» 9/10, 22/10, 17/11, 11/13, „Službeni glasnik Općine Gračac“ 4/15) te Kolektivnim ugovorom za službenike i namještenike u općinskim upravnim tijelima Općine Gračac («Službeni glasnik Općine Gračac“ 5/16). Slijedom navedenog plaću službenika čini umnožak pripadajućeg koeficijenta složenosti poslova radnog mjesta (1,891) i osnovice za obračun plaće, uvećana 0,5 % za svaku navršenu godinu radnog staža.

**NAČIN OBAVLJANJA PRETHODNE PROVJERE ZNANJA I SPOSOBNOSTI, PRAVILA I POSTUPAK TESTIRANJA:**

Prethodnoj provjeri znanja i sposobnosti mogu pristupiti samo kandidati koji su podnijeli pravodobnu i urednu prijavu te ispunjavaju formalne uvjete natječaja. Prethodna provjera znanja i sposobnosti obavlja se putem pisanog testiranja i intervjua. Pisano testiranje sastoji se od 1 pisanog testa s ukupno 10 pitanja iz niže navedenih pravnih i drugih izvora za pisano testiranje. Točan odgovor na svako pitanje nosi po 1 bod. Kandidatima se dodjeljuje određeni broj bodova od 1 do 10, ovisno o uspjehu, ili se utvrđuje 0 bodova.

Na provjeru znanja i sposobnosti kandidati su dužni ponijeti sa sobom važeću osobnu iskaznicu ili drugu odgovarajuću identifikacijsku ispravu s fotografijom radi utvrđivanja identiteta, a na pisano testiranje i kemijsku olovku kojom će pisati test. Kandidati koji ne mogu dokazati identitet neće moći pristupiti testiranju.

Kandidati koji na svakom dijelu provjere znanja i sposobnosti (u ovom slučaju pisanom testiranju) ostvare najmanje 50 % bodova, bit će pozvani na intervju.

 Kandidati sami snose troškove dolaska na prethodnu provjeru znanja i sposobnosti. Za kandidata koji ne pristupi pisanom testiranju smatrat će se da je povukao prijavu na natječaj, kao i za kandidata koji je pozvan na intervju, a istome se ne odazove .

Po utvrđivanju identiteta, kandidatima će biti podijeljena pitanja za pisano testiranje.
Pisano testiranje traje 30 minuta.
Kandidati su dužni pridržavati se utvrđenog vremena i rasporeda testiranja.

Za vrijeme provjere znanja i sposobnosti nije dopušteno:
- koristiti se bilo kakvom literaturom odnosno bilješkama;
- koristiti mobitel ili druga komunikacijska sredstva;
- napuštati prostoriju u kojoj se provjera odvija:
- razgovarati s ostalim kandidatima niti na bilo koji drugi način remetiti koncentraciju kandidata.

**Kandidati koji se budu ponašali neprimjereno ili prekrše jedno od navedenih pravila bit će udaljeni s testiranja, a njihov rezultat i rad Povjerenstvo neće bodovati.**

Intervju se provodi na način da se s kandidatima razgovara o njihovoj motivaciji za rad, profesionalnim ciljevima te interesima.

Rezultati intervjua boduju se od 1 do 10.

Kandidati koji su pristupili testiranju imaju pravo uvida u rezultate provedenog postupka.

Nakon prethodne provjere znanja i sposobnosti  Povjerenstvo  utvrđuje rang listu kandidata prema ukupnom broju ostvarenih bodova.

**PRAVNI I DRUGI IZVORI ZA PISANO TESTIRANJE:**

* Zakon o lokalnoj i područnoj (regionalnoj) samoupravi („Narodne novine“ 33/01, 60/01, 129/05, 109/07, 125/08, 36/09, 150/11 i 144/12, 19/13, 137/15),
* Zakon o službenicima i namještenicima u lokalnoj i područnoj (regionalnoj) samoupravi (''Narodne novine'' 86/06 i 61/11),
* Zakon o proračunu (''Narodne novine'' 87/08, 136/12, 15/15),
* Uredba o klasifikaciji radnih mjesta u lokalnoj i područnoj (regionalnoj) samoupravi ("Narodne novine" broj 74/10, 125/14),
* Statut Općine Gračac («Službeni glasnik Zadarske županije» 11/13)

Povjerenstvo za provedbu natječaja utvrđuje koje su prijave na natječaj pravodobne i potpune, utvrđuje listu kandidata prijavljenih na natječaj koji ispunjavaju formalne uvjete propisane natječajem, kandidate s liste poziva na prethodnu provjeru znanja i sposobnosti, provodi postupak provjere znanja i sposobnosti, podnosi općinskoj načelnici izvješće o provedenom postupku, uz koje prilaže rang-listu kandidata obzirom na rezultate provedene provjere znanja i sposobnosti. Rješenje o imenovanju pročelnika donosi općinska načelnica.

POZIV ZA TESTIRANJE BIT ĆE OBJAVLJEN NAJMANJE 5 (PET) DANA PRIJE DANA ODREĐENOG ZA TESTIRANJE NA WEB- STRANICI („Javni pozivi, nabave i natječaji“) I OGLASNOJ PLOČI OPĆINE GRAČAC.

 **OPĆINSKA NAČELNICA:**

 **Nataša Turbić, prof.**